A4-0157/99

Ψήφισμα σχετικά με την περιοδική έκθεση της Επιτροπής για την πορεία της Τσεχικής Δημοκρατίας προς την προσχώρηση (COM(98)0708 - C4-0111/99)

Το Ευρωπαϊκό Κοινοβούλιο,

- έχοντας υπόψη την αίτηση της Τσεχικής Δημοκρατίας για προσχώρηση στην Ευρωπαϊκή Ένωση που κατετέθη στις 17 Ιανουαρίου 1996,

- έχοντας υπόψη τη γνωμοδότηση της Επιτροπής όσον αφορά την αίτηση αυτή (COM(97)2009 - C4-0381/97),

- έχοντας υπόψη την περιοδική έκθεση της Επιτροπής της 17ης Δεκεμβρίου 1998 (COM(98)0708 - C4-0111/99),

- έχοντας υπόψη το περιληπτικό έγγραφο της Επιτροπής: Περιοδικές εκθέσεις της Επιτροπής για την πορεία των υποψηφίων για προσχώρηση χωρών της 17ης Δεκεμβρίου 1998 (COM(98)0712 - C4-0107/99),

- έχοντας υπόψη το ψήφισμά του της 4ης Δεκεμβρίου 1997 επί της ανακοίνωσης της Επιτροπής «Ατζέντα 2000 - για μια ισχυρότερη και ευρύτερη Ένωση» (COM(97)2000 - C4-0371/97) ((ΕΕ C 388 της 22.12.1997, σελ. 17.)), και τα ψηφίσματά του της 11ης Μαρτίου 1998 ((ΕΕ C 104 της 6.4.1998, σελ. 110 και 113.)) σχετικά με τη βοήθεια προς τις υποψήφιες χώρες της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351(CNS)) καθώς και τις προτάσεις αποφάσεων του Συμβουλίου επί των αρχών, προτεραιοτήτων, ενδιαμέσων στόχων και προϋποθέσεων που περιλαμβάνονται στις εταιρικές σχέσεις για την προσχώρηση (COM(98)0053 - C4-0130/98),

- έχοντας υπόψη τις αποφάσεις που ελήφθησαν στα Ευρωπαϊκά Συμβούλια του Λουξεμβούργου (12 και 13 Δεκεμβρίου 1997), Κάρντιφ (15 και 16 Ιουνίου 1998) και της Βιέννης (12 και 13 Δεκεμβρίου 1998),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0157/99),

Α. έχοντας υπόψη τη θεμελιώδη αμοιβαία σημασία της προσχώρησης της Τσεχικής Δημοκρατίας στην Ευρωπαϊκή Ένωση,

Β. έχοντας υπόψη ότι οι νομοθετικές εκλογές του Ιουνίου του 1998 τερμάτισαν μια περίοδο πολιτικής και θεσμικής ασταθείας στην Τσεχική Δημοκρατία, κατά τη διάρκεια της οποίας η διαδικασία νομοθετικής προσέγγισης της χώρας αυτής προς την Ευρωπαϊκή Ένωση γνώρισε ιδιαίτερες δυσκολίες,

Γ. υπογραμμίζοντας ότι επ' ουδενί έλλειψε η σταθερή ευρωπαϊκή δέσμευση των κυρίων πολιτικών δυνάμεων της Τσεχίας που κατέστησαν την προσχώρηση στην Ευρωπαϊκή Ένωση ένα κοινό έδαφος συνεννόησης, όπως αποδεικνύει η συγκεκριμένη επίτευξη των στόχων που περιλαμβάνονται στο «Εθνικό Πρόγραμμα για την Υιοθέτηση του Κοινοτικού Κεκτημένου»,

Δ. λαμβάνοντας γνώση των αξιολογήσεων της Επιτροπής που περιλαμβάνονται στο έγγραφο εξέτασης της διαδικασίας προσχώρησης της Τσεχικής Δημοκρατίας στην Ευρωπαϊκή Ένωση,

1. εκφράζει την ικανοποίησή του για το γεγονός ότι η προσχώρηση της Τσεχικής Δημοκρατίας στην Ευρωπαϊκή Ένωση ουδέποτε αμφισβητήθηκε καθ' όλη την πρόσφατη φάση πολιτικής και θεσμικής ασταθείας και ότι επί του στόχου αυτού υφίσταται εθνική συναίνεση[semigr ]

2. υπενθυμίζει ότι η Τσεχική Δημοκρατία ικανοποιεί το θεμελιώδες πνεύμα των «κριτηρίων της Κοπεγχάγης» σχετικά με την προσχώρηση, τονίζει όμως ότι το χρονοδιάγραμμα της Τσεχικής ένταξης στην ΕΕ θα εξαρτηθεί κατά πρώτον λόγο από την ταχύτητα με την οποία η Τσεχική Δημοκρατία θα εξασφαλίσει την υιοθέτηση του κοινοτικού κεκτημένου και την ενίσχυση της σχετικής εφαρμογής του καθώς και των δομών εφαρμογής που αποτελούν προϋποθέσεις για μία σύντομη προσχώρηση στην ΕΕ,

3. θεωρεί ευπρόσδεκτα τα μέτρα που έλαβε η Τσεχική Κυβέρνηση μετά την περιοδική έκθεση της Επιτροπής της 17ης Δεκεμβρίου 1998 δια της οποίας αξιολογήθηκε η πρόοδος όσον αφορά την προετοιμασία της Τσεχικής Δημοκρατίας για την προσχώρησή της στην ΕΕ. Η Τσεχική Δημοκρατία επιβεβαίωσε ότι έλαβε σοβαρά υπόψη την ανάλυση της Ευρωπαϊκής Επιτροπής και ότι επομένως προσπαθεί να επιταχύνει τη δυναμική της προετοιμασίας της για την προσχώρηση,

4. υπογραμμίζει τη σημασία μιας αναθεώρησης του νόμου περί ιθαγενείας, η εφαρμογή του οποίου χαρακτηρίσθηκε ακόμη και από την Επιτροπή ως «προβληματική»[semigr ]

5. ζητεί από την τσεχική κυβέρνηση να προωθήσει μια ουσιαστική βελτίωση του δικαστικού συστήματος και ιδιαίτερα, να επιλύσει τα προβλήματα που συνδέονται με την έλλειψη δικαστών και την επαγγελματική τους κατάρτιση[semigr ]

6. επαναλαμβάνει για μια ακόμη φορά τη σημασία που αποδίδεται στην προστασία των μειονοτήτων και την προώθηση των θεμελιωδών τους δικαιωμάτων[semigr ] εξακολουθεί να ανησυχεί για την ουσιαστική αδράνεια της τσεχικής κυβέρνησης έναντι της μειονότητας των Ρομ, παρά το σχέδιο δράσης και τα θεσμικά όργανα που δημιουργήθηκαν για να ασχοληθούν με το πρόβλημα[semigr ] ζητεί από την τσεχική κυβέρνηση να προωθήσει συγκεκριμένα μέτρα για την οικονομική και κοινωνική ενσωμάτωση των Ρομ[semigr ]

7. καλεί την Τσεχική Κυβέρνηση να καταργήσει, υπό το πνεύμα και των δηλώσεων συμφιλίωσης στις οποίες προέβη ο Πρόεδρος Havel, νόμους και διατάγματα από τα έτη 1945 και 1946 που εξακολουθούν να ισχύουν, κατά το μέτρο που έχουν σχέση με τον εκτοπισμό διαφόρων εθνοτικών ομάδων στο έδαφος της πρώην Τσεχοσλοβακίας[semigr ]

8. .τονίζει την ανάγκη να ενισχυθούν, όπως και για όλες τις υποψήφιες χώρες, τα μέτρα κατά της διαφθοράς[semigr ] είναι πεπεισμένο. για τη σημασία των μέτρων που ελήφθησαν από την τσεχική κυβέρνηση για την καταπολέμηση της διαφθοράς και ζητεί να εφαρμοστούν από προσωπικό άρτιο από αριθμητικής και επαγγελματικής πλευράς, ιδίως στο πλαίσιο της «Υπουργικής Επιτροπής για την Προστασία των Οικονομικών Συμφερόντων» υπό την προεδρία του Πρωθυπουργού[semigr ]

9. ανησυχεί έντονα για την ταχεία αύξηση της ανεργίας στην Τσεχική Δημοκρατία, που σύμφωνα με εκτίμηση της Επιτροπής πρέπει να αποδοθεί κυρίως στην επιβράδυνση της οικονομικής δραστηριότητας που συνδέεται με μια περίοδο έντονης πολιτικής και θεσμικής κρίσης και με τις συνέπειες των βιομηχανικών αναδιαρθρώσεων και των ιδιωτικοποιήσεων που σχετίζονται σε κάθε περίπτωση με τη διαδικασία προσχώρησης[semigr ]

10. καλεί την Επιτροπή και την Τσεχική Κυβέρνηση να αντιμετωπίσουν το κοινωνικό κόστος που συνδέεται με τη διαδικασία οικονομικής και δημοσιονομικής αναδιάρθρωσης με ενισχυμένα κοινωνικά και οικονομικά συνοδευτικά μέτρα, προκειμένου να επιτραπεί η ισόρροπη οικονομική ανάπτυξη από κοινωνική άποψη[semigr ] υποστηρίζει την πρόταση της Γερμανικής Προεδρίας να διευρύνει την εμβέλεια του προγράμματος PHARE στον κοινωνικό τομέα[semigr ]

11. ζητεί από την Επιτροπή και την τσεχική κυβέρνηση να δώσουν προσοχή στις κοινωνικές και πολιτιστικές πτυχές των μεταρρυθμίσεων που πραγματοποιήθηκαν στη Τσεχική Δημοκρατία έπειτα από την αίτηση προσχώρησης και να μεριμνήσουν για την καλύτερη ενημέρωση του κοινού όσον αφορά τις συνέπειες της ευρωπαϊκής ενοποίησης, ούτως ώστε να μπορέσει να σχηματίσει μια γνώμη[semigr ]

12. αναγνωρίζει τις προσπάθειες που κατέβαλε η τσεχική κυβέρνηση για να ξεκινήσει η διαδικασία ιδιωτικοποίησης του τραπεζικού συστήματος και λαμβάνει γνώση της εκδηλωθείσας βούλησης να ολοκληρωθεί το σύστημα αυτό εντός του 2000[semigr ] συμμερίζεται τις ανησυχίες της Επιτροπής σχετικά με την ανάγκη εκσυγχρονισμού και απόκτησης μεγαλύτερης διαφανείας του τσεχικού δημοσιονομικού συστήματος εις τρόπον ώστε να στραφεί σε παραγωγικές και μη κερδοσκοπικές επενδύσεις στην υπηρεσία των επιχειρήσεων[semigr ]

13. είναι πεπεισμένο ότι η ένταξη στην Ένωση πρέπει να συνεπάγεται για την Τσεχική Δημοκρατία - μεταξύ άλλων - μια σε βάθος μεταρρύθμιση της φορολογικής πολιτικής[semigr ]

14. λαμβάνει γνώση των αξιολογήσεων που εξέφρασε η Επιτροπή για την έλλειψη προόδων στην ενσωμάτωση στην νομοθεσία της Τσεχικής Δημοκρατίας του κοινοτικού κεκτημένου όσον αφορά πολλούς τομείς και ιδίως στον τομέα της ελεύθερης διακίνησης προσώπων και αγαθών[semigr ]

15. υπογραμμίζει τη σημασία που πρέπει να αποδώσει η τσεχική κυβέρνηση, ιδιαίτερα στην εσωτερική μεταρρύθμιση της νομοθεσίας όσον αφορά τη μείωση και κατάργηση των κρατικών ενισχύσεων στην πολιτική αντιτράστ, την προστασία των δεδομένων και το σύστημα τραπεζικής διαχείρισης των αποταμιευτικών λογαριασμών[semigr ]

16. καλεί επειγόντως την τσεχική κυβέρνηση να λάβει ουσιαστικά μέτρα στον τομέα της προστασίας του περιβάλλοντος, ιδιαίτερα όσον αφορά την προστασία της ποιότητας των υδάτων και κατά της βιομηχανικής ρύπανσης[semigr ]

17. επισημαίνει, εν όψει της αντιμετώπισης εκ μέρους της Τσεχικής Δημοκρατίας, από τεχνικής, πολιτικής και νομικής πλευράς, του σχετικά μεγάλου κινδύνου που συνιστά ο σταθμός πυρηνικής ενέργειας του Temelin, ότι το θέμα της πυρηνικής ασφάλειας, μεταξύ άλλων και η απαίτηση παύσης της λειτουργίας μη ασφαλών πυρηνικών σταθμών που δεν μπορούν να ανταποκριθούν στις υψηλές τεχνικές προδιαγραφές της Ευρωπαϊκής Ένωσης, έχει επανειλημμένως θιγεί από κράτη μέλη της Ευρωπαϊκής Ένωσης, την Επιτροπή, το Συμβούλιο και το Ευρωπαϊκό Συμβούλιο σε σχέση με τη διεύρυνση της Ένωσης, έχει περιληφθεί στις αποφάσεις τους και έχει καταστεί αντικείμενο της ενταξιακής συνεργασίας με τη Δημοκρατία της Τσεχίας[semigr ]

18. εφιστά την προσοχή της Επιτροπής στο γεγονός ότι οι πιστώσεις για την διαμεθοριακή συνεργασία στο πλαίσιο του προγράμματος ΡΗΑRΕ και θα συμβάλλουν στην προώθηση αναπτυξιακών προτύπων μέσω της εταιρικής σχέσης στις συνοριακές περιοχές της ΕΕ εφόσον χρησιμοποιηθούν στο πλαίσιο του INTERREG[semigr ]

19. καλεί την Επιτροπή να προβλέψει την κατάλληλη συμμετοχή των περιφερειακών και τοπικών φορέων λήψης των αποφάσεων, των κοινωνικών εταίρων και των μη κυβερνητικών οργανισμών στον σχεδιασμό διάθεσης και διαχείρισης των πιστώσεων των Προγραμμάτων PHARE και ISPA, ώστε να καταστεί δυνατή η διασυνοριακή συνεργασία μεταξύ των χωρών που μετέχουν στο Πρόγραμμα PHARE[semigr ]

20. υπογραμμίζει ότι η προσχώρηση στην Ευρωπαϊκή Ένωση δεν πρέπει να γίνεται αντιληπτή μόνον ως μια συμφέρουσα οικονομική διαδικασία αλλά και ως συμμετοχή σε ένα πολιτικό πρόγραμμα[semigr ] αναμένει ως εκ τούτου από την Τσεχική Δημοκρατία την πλήρη συμμετοχή στην εμβάθυνση της ευρωπαϊκής πολιτικής οικοδόμησης και στο θεσμικό εκδημοκρατισμό της Ένωσης, πέραν της πλήρους αποδοχής των αρχών της ΚΕΠΠΑ και των προσπαθειών που συνδέονται με την οικοδόμηση μιας Ευρώπης της οποίας, η πολιτική σε διεθνές επίπεδο, θα είναι στο ύψος των ευθυνών της[semigr ]

21. υποστηρίζει την άποψη ότι θα πρέπει να δοθεί η δυνατότητα στους εκπροσώπους των κοινοβουλίων των υποψηφίων προς ένταξη χωρών, εκτός των υφισταμένων ανταλλαγών πληροφοριών και απόψεων στο πλαίσιο των διακοινοβουλευτικών επιτροπών, να παρίστανται στις συνεδριάσεις των επιτροπών του Ευρωπαϊκού Κοινοβουλίου ως παρατηρητές κατά την εξέταση θεμάτων που αφορούν την προοσχώρηση[semigr ]

22. επαναλαμβάνει την πεποίθησή του ότι κάθε υποψήφια χώρα πρέπει να κριθεί με βάση την αξία και την πρόοδό της στις ενταξιακές διαπραγματεύσεις[semigr ]

23. καλεί το Συμβούλιο και την Επιτροπή, σε συνεργασία με την Τσεχική Κυβέρνηση, ευθύς ως ολοκληρωθεί η λεπτομερής ανάλυση των επιδόσεων, αποφασισθεί η πλατφόρμα των διαπραγματεύσεων και δημοσιευθεί το Φθινόπωρο 1999 η δεύτερη τακτική έκθεση, να εκπονήσουν ειδικό χρονοδιάγραμμα για τις ενταξιακές διαπραγματεύσεις και την πιθανή ολοκλήρωσή τους[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση και το κοινοβούλιο της Τσεχικής Δημοκρατίας.